እቲ ዓንቐጽ፡ መንግስቲ ካናዳ ብዘውጸኦ ሓዲሽ ፖሊሲ ስደተኛታት፡ ካብዘን ዝተጠቐሳ ሃገራት ሓደ ሚልዩን ስደተኛታት ናብ ሃገሩ ክኣትዉ ከም ዘፍቕድ ምሕባሩ እዩ ዝጠቕስ። ሓንቲ መርብብ ሓበሬታ፡ ኣብ ዓምድታታ እዚ ዝስዕብ ኣርእስቲ ዘለዎ ጽሑፍ ኣስፊራ ነይራ። "ቀዳማይ ሚኒሰተር ካናዳ ንፕረዚደንት ዛምብያ ሓደ ሚልዮም ስደታኛታት ክህቦ ተማሕጺንዎ" ይብል። ፕረዚደንት ዛምብያ ኢድጋር ሉንጉ ምስ ላዕላዋይ ኮሚሽነር ካናዳ ኣብ ዛምብያ ፓመላ ኦደኔል ሰላም እናተባሃሃሉ ዘርኢ ስእሊ ናይ ብሓቒ'ኳ እንተኾነ፡ እቲ ከም ኣርእስቲ ሰፊሩ ዘሎ ግን ወጹእ ሓሶት'ዩ። መግለጺ ስእሊ, ፕረዚደንት ዛምብያ ኢድጋር ሉንጉ ምስ ላዕላዋይ ኮምሽነር ካናዳ ኣብ ዛምብያ ፓመላ ኦደኔል ድሕሪ እዚ፡ ቤት ጽሕፈት ስደተኛታትን ጉዳይ ዜግነትን ካናዳ፡ መንግስቲ ካናዳ ከምዚ ዓይነት ሓሳብ ከም ዘይብሉ ሓበሬታ ኣመሓላሊፉ። ተመሳሳሊ ዜናታት፡ መንግስቲ ካናዳ ካብ ካልኦት ሃገራት ኣፍሪቓን ሃገረ ፍሊፕንስን ሚልዮናት ስደተኛታት ከም ዝቕበል ዝሕብር ዜናታት ኣብ ማሕበራዊ ሚድያታት ይዝርጋሕ ኣሎ። ፊሊፒንስ፡ ልዕሊ ሓደ ሺሕ ቶን ዝምዘን ጎሓፍ ናብ ካናዳ መሊሳ 20 ሰባት ጥራሕ ብዝዛረቡዎ ቋንቋ ዝተሰርሐ ፊልም እዞም ዜናታት ኩሎም ሓሶት'ዮም፤ መንግስቲ ካናዳ ኣብ ዝሓለፈ ዓመት ኣብ ጉዳይ ስደተኛታት ዝኽተሎ ፖሊሲ ኣመልኪቱ ዝዘርገሖ ሓበሬታ ምርኩስ ብምግባር'ዮም ከአ ተመስሪሖም። መንግስቲ ካናዳ፡ ኣብ ወሽጢ ሰለስተ ዓመታት ሓደ ሚልዮን ስደተኛታት ክቅበል ምኻኑ ዝገልጽ መግለጺ ኣውጺኡ ነይሩ። እንተኾነ እዚ ዝወጽአ ፖሊሲ መንግስቲ ካናዳ፡ ናብ ውልቐ ሃገራት ዘነጻጸረ ኣይኮነን። ኣብ ናይጀርያ፡ ኣብ ወርሒ ሚያዝያ ኣብ ፌስቡክ ዝተዘርገሐ ዜና ኣሽሓት ሰባት ተቐባቢሎሙሉ ይቐባበልሉ ከኣ ኣለዉ። እዚ ዜና፡ መጀመርታ ኣብ ሓደ ልዕሊ ሓደ ሚልዮናት ሰዓብቲ ዘለውዎ ናይ ፌስቡክ ሕሳብ እዩ ተዘርጊሑ። ካናዳ ካናቢስ ዝተብሃለ ዓይነት ሓሺሽ ምሻጥን ምጥቃምን ኣፍቂዳ ባይቶ ካናዳ ናይ ክብሪ ዜግነት ኣን ሳን ሱቺ ንምግፋፍ ኣድሚፁ ነዚ ዜና ዝርኣዩ፡ ገለ ሓሶት ምዃኑ ክርደኦም እንከሎ፡ ብዙሓት ከኣ ናብ ካናዳ ንኽኸዱ ቅጥዒ ንኽመልኡ ጥብቖ (ሊንክ) ሓቲቶም። እዚ ዜና ኣብ ብዙሓት ናይ ፌሰቡክ ገጻትን ኣብ ብዙሓት መርብብ ሓበሬታትን ተዘርገሑ ይርከብ። ካናዳኸ እንታይ ግብረ መልሲ ሃበት?
